Forslag til RÅDETS BESLUTNING om ændring af beslutning 95/514/EF om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande

(forelagt af Kommissionen)

BEGRUNDELSE

I henhold til direktiv 66/400/EØF, 66/401/EØF, 66/402/EØF og 69/208/EØF om handel med bederoefrø, frø af foderplanter, sædekorn og frø af olie- og spindplanter skal Rådet afgøre, om frø af ovennævnte planter produceret i tredjelande kan ligestilles med frø produceret i EF.

Ved beslutning 95/514/EF bestemte Rådet for en begrænset periode, at frø af ovennævnte planter produceret i tredjelande kan ligestilles med frø produceret i EF. Denne beslutning udløber den 31. december 1999.

Det er hensigtsmæssigt at sikre fortsat ligestilling i henhold til en ny beslutning fra den 1. januar 2000 til den 31. januar 2000. En forlængelse derudover kræver nogle yderligere ændringer som følge af Rådets direktiv 98/95/EF.

Forslaget har ikke nogen finansielle følger for EF-budgettet.

Forslag til

RÅDETS BESLUTNING

om ændring af beslutning 95/514/EF om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/400/EØF af 14. juni 1966 om handel med bederoefrø [1], særlig artikel 16, stk. 1, litra b),

[1] EFT 125 af 11.7.1966, s. 2290/66. Direktivet er senest ændret ved direktiv 98/96/EF (EFT L 25 af 1.2.1999, s. 27).

under henvisning til Rådets direktiv 66/401/EØF af 14. juni 1966 om handel med frø af foderplanter [2], særlig artikel 16, stk. 1, litra b),

[2] EFT 125 af 11.7.1966, s. 2298/66. Direktivet er senest ændret ved direktiv 98/96/EF (EFT L 25 af 1.2.1999, s. 27).

under henvisning til Rådets direktiv 66/402/EØF af 14. juni 1966 om handel med sædekorn [3], særlig artikel 16, stk. 1, litra b),

[3] EFT 125 af 11.7.1966, s. 2309/66. Direktivet er senest ændret ved Kommissionens direktiv 99/54/EF (EFT L 142 af 5.6.1999, s. 30).

under henvisning til Rådets direktiv 69/208/EØF af 30. juni 1969 om handel med frø af olie- og spindplanter [4], særlig artikel 15, stk. 1, litra b),

[4] EFT L 169 af 10.7.1969, s. 3. Direktivet er senest ændret ved direktiv 98/96/EF (EFT L 25 af 1.2.1999, s. 27).

under henvisning til forslag fra Kommissionen, og

ud fra følgende betragtninger:

(1) Ved Rådets beslutning 95/514/EF [5] blev det for en begrænset periode fastsat, at markinspektioner i tredjelande af afgrøder til formering af udsæd af visse arter opfylder betingelserne i direktiv 66/400/EØF, 66/401/EØF, 66/402/EØF og 69/208/EØF. Ved beslutning 95/514/EF blev det også konstateret, at frø af visse arter produceret i tredjelande kan ligestilles med frø produceret i EF.

[5] EFT L 296 af 9.12.1995, s. 34. Beslutningen er senest ændret ved Kommissionens beslutning 98/172/EF (EFT L 63 af 4.3.1998, s. 29).

(2) Beslutning 95/514/EF udløber den 31. december 1999. Betingelserne for anvendelse af nævnte beslutning gælder stadig. Den bør derfor anvendes i en endnu en periode. Denne periode bør begrænses til en måned, fordi der ifølge Rådets direktiv 98/95/EF skal foretages yderligere ændringer fra den 1. februar 2000 -

VEDTAGET FØLGENDE BESLUTNING:

Artikel 1

I artikel 6 i beslutning 95/514/EF ændres "31. december 1999" til "31. januar 2000".

Artikel 2

Denne beslutning er rettet til medlemsstaterne.

Udfærdiget i Bruxelles, den

På Rådets vegne

Formand